Call DW หุ้น ADVANC บวกสวนตลาด หลังหุ้นอ้างอิงลุ้นพันธมิตรทีโอที
นักลงทุนยังคงเทรด SET50 DW และ DW บนหุ้นขนาดใหญ่ในวันอังคาร หลังจากที่ตลาดเปิดบวกในช่วงเช้า และลดช่วงบวกจากแรงขายหุ้นใหญ่โดยเฉพาะกลุ่มธนาคาร ซึ่งส่งผลให้ Put DW บนหุ้นธนาคารปรับตัวขึ้น
21 ต.ค. 2558

แมคควอรี DW28 เปิดเผยว่า นักลงทุนยังคงเทรด SET50 DW และ DW บนหุ้นขนาดใหญ่ในวันอังคาร หลังจากที่ตลาดเปิดบวกในช่วงเช้า และลดช่วงบวกจากแรงขายหุ้นใหญ่โดยเฉพาะกลุ่มธนาคาร ซึ่งส่งผลให้ Put DW บนหุ้นธนาคารปรับตัวขึ้น ยกตัวอย่าง DW28 ที่เกี่ยวข้องได้แก่ SCB28P1602A +6.1% และ KBANK28P1511A +3.6% เทียบกับหุ้นอ้างอิงที่ปรับตัวลง -1.4% และ 1.1% ตามลำดับ ส่วนทางด้าน SET50 DW นักลงทุนเทรด SET50 Put หนาแน่นในช่วงที่ตลาดหุ้นย่อตัวลงจากภาคเช้า ทั้งนี้ นักลงทุนบางส่วนขายทำกำไร SET50 Put ออกมาด้วย โดยสำหรับ DW28 มีแรงขายใน S5028P1511A และ S5028P1510B
อย่างไรก็ตาม สำหรับการซื้อขาย SET50 Call นั้นมีวอลุ่มหนาแน่นเช่นกัน แต่จากข้อมูลการซื้อขาย DW28 พบว่านักลงทุนซื้อสุทธิ SET50 Call จำนวนเล็กน้อย ซึ่งบ่งชี้ให้เห็นว่านักลงทุนบางส่วนอาจจะยังไม่มั่นใจในทิศทางตลาดหุ้นไทย ขณะที่มีแรงซื้อสุทธิใน DW หุ้นพลังงานหลายรุ่น เช่น EART28C1511A PTTG28C1512A และ PTTE28C1512B ตามลำดับ ขณะที่มีแรงขายใน QH28C1603A PTT28C1607A และ TRUE28C1512B
ทั้งนี้ การปรับตัวขึ้นของราคาหุ้น ADVANC และ INTUCH หลังจากมีข่าวว่าบริษัทอาจจะได้รับเลือกเป็นพันธมิตรทางธุรกิจกับทีโอที ส่งผลให้ Call DW บนหุ้นดังกล่าวปรับตัวขึ้นตาม โดย DW28 ที่เกี่ยวข้องได้แก่ ADVA28C1602A +5.1% และ INTU28C1602A +5.6% เทียบกับหุ้นอ้างอิงที่ปรับตัวขึ้น +0.9% และ 1.0% ตามลำดับ
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 31,659.41 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,572.97 ล้านบาท คิดเป็น 5.0%
 